b'\n_START_ARTICLE_\nJata galaksij\n_START_PARAGRAPH_\nJata galaksij (ali galakti\xc4\x8dna jata) je gravitacijsko vezana zdru\xc5\xbeba, v kateri je ve\xc4\x8d deset pa do ve\xc4\x8d sto galaksij. Med galaksijami v jati se nahaja jatni plin sestavljen iz plazme, ki seva v rentgenskem delu spektra._NEWLINE_Omembe vredne jate so ve\xc4\x8dinoma v bli\xc5\xbenjem Vesolju, kot Jata v Devici, Jata v Pe\xc4\x8di, Jata v Herkulu in Jata v Berenkinih kodrih. Izjemno velika zdru\xc5\xbeba galaksij je Veliki Atraktor, v katerem prevladuje Jata v Kotomeru, in je dovolj masivna, da vpliva na krajevno \xc5\xa1irjenje Vesolja. Najmasivnej\xc5\xa1i jati v zgodnjem Vesolju sta SPT-CL J0546-5345 in SPT-CL J2106-5844._NEWLINE_Skupine in jate se lahko naprej zdru\xc5\xbeujejo v nadjate.'